**Igrokaz u vrtiću**

Povodom Mjeseca hrvatske knjige, u sklopu akcije Koprivnica čita naglas, članovi Scensko-recitatorsko–literarne grupe OŠ „Đuro Ester“ posjetili su Dječji vrtić Sv. Josipa. Malim vrtićancima izveli su lutkarsku predstavu „Školska čudovišta“. Djeca su sa zanimanjem pratila lutke i priču, a na kraju predstave naučila su da treba voditi brigu o svojim stvarima, ne upadati u riječ kada žele nešto reći, već podići ruku i biti strpljiv. U razgovoru s djecom saznali smo da sve to rade u vrtiću i kod kuće. Zajednički smo otpjevali pjesmicu *Kad si sretan i* poigrali se u vrtićkom dvorištu. Veselimo se budućim susretima.

 Maja Sinjeri, dipl. učiteljica